સુધરાઈના D વૉર્ડની ઑફિસના એ કમ્પાઉન્ડમાં બે ગેટ છે અને એક મુખ્ય ઇમારતના એન્ટ્રન્સ પર એમ કુલ ત્રણ જગ્યાએ સિક્યૉરિટી પૉઇન્ટ છે જ્યાં સિક્યૉરિટી હોવી જોઈએ. આ ઉપરાંત સુધરાઈ દ્વારા વિવિધ ફીનું કલેક્શન રોજેરોજ કરવામાં આવે છે એની તિજોરી જે માળ પર હોય છે ત્યાં પણ સિક્યૉરિટી ગાર્ડની નિમણૂક થયેલી હોય છે. જોકે સ્ટાફની કમીને કારણે રવિવારે ત્યાં માત્ર એક જ સિક્યૉરિટી ગાર્ડ તેની ફરજ બજાવતો જોવા મળ્યો હતો. તેને એ બાબતે પૂછતાં તેણે કહ્યું હતું કે સ્ટાફની કમી છે.